Ban yi danasanin abunda na aikata ba a kan Zamfara – Marafa ▷ Legit.ng
Ban yi danasanin abunda na aikata ba a kan Zamfara – Marafa
2 months ago 3418 views by Aisha Musa
- Sanata Kabiru Garba Marafa, ya bayyana cewa bai yi danasanin duk wani mataki da ya dauka na cewa lallai APC reshen jihar Zamfara bata gudanar da zaben fidda gwani ba
- Marafa yace mutanen Zamfara na farin ciki da hukuncin kotun koli da ya kori dukkanin zababben yan APC a jihar
- Yace koda dai bai so ace jam’iyyar adawa ta PDP ta amfana daga matakinsa ba, tuna ya amince da hukuncin
Sanata mai wakiltan yankin Zamfara ta tsakiya, Kabiru Garba Marafa, ya bayyana cewa bai yi danasanin duk wani mataki da ya dauka na cewa lallai APC reshen jihar Zamfara bata gudanar da zaben fidda gwani ba a watan Oktoban shekarar da ya gabata.
Marafa wanda karar da ya shigar kotu yayi sanadiyar soke dukkanin zaben fidda gwanin da jam’iyyar ta gudanar a jihar, yace mutanen Zamfara na farin ciki da hukuncin kotun koli da ya kori dukkanin zababben yan APC a jihar.
Da yake Magana a taron bankwana na majalisar dattawa na takwas a jiya Alhamis, 6 ga watan Yuni, Marafa yace koda dai bai so ace jam’iyyar adawa ta PDP ta amfana daga matakinsa ba, tuna ya amince da hukuncin.
KU KARANTA KUMA: Shugabancin majalisa: Ya tabbata Lawan ko Ndume ne za su gaje ni – Saraki Read
“Ban yi danasani kan abunda nayi ba. An haife ni ne domin nayi yaki, kuma zan ci gaaba da yaki. Mutanen jihar Zamfara sun yi farin ciki da abunda ya faru,” inji shi.